Paul Merson

Paul Charles Merson (s. 20. maaliskuuta 1968 Harlesden) on englantilainen entinen jalkapalloilija, pelipaikaltaan keskikenttäpelaaja. Hän on toiminut myös pelaaja-managerina Walsallissa. 

Merson edusti uransa aikana muun muassa Arsenalia, Middlesbroughia, Aston Villaa ja Portsmouthia. Englannin maajoukkueessa Merson pelasi 21 ottelua, tehden 3 maalia. Hän edusti Englantia vuoden 1992 EM-kisoissa ja 1998 MM-kisoissa.

Peliuransa jälkeen Merson on toiminut asiantuntijana Sky Sports -kanavan Soccer Saturday -ohjelmassa. Vuonna 2012 hän teki ohjelman puitteissa paluun jalkapallokentille, ja pelasi yhden ottelun pienen walesiläisseura Welshpool Townin paidassa yhdessä kollega Chris Kamaran kanssa. Merson myös puski ottelussa maalin.

Muuta 
Merson kärsi peliuransa aikana uhkapeliongelmasta.

Englantilaiset jalkapalloilijat
Englantilaiset jalkapallovalmentajat
Vuonna 1968 syntyneet
Elävät henkilöt